Viljams Pougs
Viljams Rīds Pougs (William Reid Pogue; dzimis 1930. gada 23. janvārī, miris 2014. gada 3. martā) bija NASA astronauts, ASV Gaisa spēku pulkvedis, izmēģinātājpilots. Pirmo un vienīgo lidojumu kosmosā Viljams Pougs sāka 1973. gada 16. novembrī, esot Skylab orbitālās stacijas trešās ekspedīcijas Skylab 4 pilotam. Kopā ar viņu apkalpē bija Džeralds Kārs un Edvards Gibsons. Viņš veica trīs iziešanas kosmosā. Apkalpe uz zemes atgriezās 1974. gada 8. februārī. Lidojuma ilgums bija 84 dienas 1 stunda 15 minūtes, uzstādot jaunu rekordu, kas bija nepārspēts līdz 1978. gada martam. Pougs no Gaisa spēkiem un NASA atvaļinājās 1975. gada 1. septembrī.